મૂળભૂત માળખાકીય સવલતોનો વિકાસ કરવાના પ્રયત્નોની રીતે ગુજરાત દેશનું એક પ્રગતિશીલ, ભવિષ્યદૃષ્ટા અને વિકસિત રાજય ગણાય છે. ખાસ કરીને, નાના બંદરોની દૃષ્ટિએ ગુજરાતનું મેરિટાઇમ સેકટર દેશના બધા રાજ્યોમાં સૌથી વધારે વિકસિત માનવામાં આવે છે. જે તે સમયે રાજયમાં પોલિસી ઘડનારાઓએ અનુભવ્યું કે ગુજરાતને દેશનાં પોર્ટ સ્ટેટ તરીકે વિકસિત કરવા માટે ગંભીર પ્રયત્નો કરવાનો સમય પાકી ગયો છે. લાંબાગાળે, રાજય પશ્ચિમી દરિયાકાંઠાનું મુખ્ય પ્રવેશ દ્ધાર તરીકેનું બિરૂદ પ્રાપ્ત કરી શકે છે.